બે વખત બળાત્કારનો ભોગ બનેલાં મૉડલે કહી તેમના જીવનના સંઘર્ષની કહાણી\nતેમને એરેસ્ટ કરવામાં આવ્યાં, માત્ર એટલું જ નહીં, મીડિયા અને ઑનલાઈન જગતમાં તેની ઉપર ફિટકાર વરસાવવામાં આવ્યો. 

આવા કિસ્સામાં વાંક પીડિતાનો જ છે તેવું સમાજનું વલણ હોય છે.

સમાજના આ વલણને બદલવા માટે જ્યુડિથે યુગાન્ડાની મહિલાઓને તેમની સાથે થતા જાતીય દુર્વ્યવહાર અંગે ખૂલીને બોલવાની અને ભોગ બનેલી સ્ત્રીઓ સાથે હમદર્દીથી રહેવાની હાકલ કરી. 

સોફી હેમ્રે અને એલિસ મેકકુલ સમક્ષ અહીં તેમણે પોતાના જીવનની કહાણી વર્ણવી છે.     

નોંધ: આ ઘટનાનું વર્ણન કેટલાક વાચકોને વિચલિત કરી શકે છે.  

ઇન્ટરવ્યૂ માટે તેઓ ઉધાર લીધેલો 50,000 પાઉન્ડનો ડ્રેસ પહેરીને આવે છે. 

લંડનના સમૃદ્ધ સમાજમાં તેની બોલબાલા છે. લંડનમાં તે મૉડલિંગ અને ચેરિટી કામ સાથે જોડાયેલાં છે. 

'મારે મારી વાતો લોકોને કહેવી છે'

પૂર્વ આફ્રિકાની સરેરાશ મહિલાઓનું બાહ્ય રીતે જીવન ઘણું અલગ હોય છે. 

જોકે, એક બાબત એવી છે જેમાં જ્યુડિથ હર્ડ અને યુગાન્ડાની ઘણી મહિલાઓનું જીવન સરખું છે.

2016 ના એક સર્વે મુજબ, યુગાન્ડાની 15થી 49 વર્ષની લગભગ 50% મહિલાઓ તેમના પાર્ટનર દ્વારા કરાતી શારીરિક કે જાતીય હિંસાનો ભોગ બની છે.

હર્ડનું લગ્ન પહેલાનું નામ કાન્ટેંગ્વા છે. તેમણે આ બંને પ્રકારની હિંસાનો અનુભવ કર્યો છે.

(આ લખાણમાં તેમનું લગ્ન પહેલાનું નામ વાપરવું કે લગ્ન પછીનું તે અંગે અમે જ્યુડિથ સાથે ચર્ચા કરી હતી. અમે નક્કી કર્યું કે અમે કાન્ટેંગ્વા નામ વાપરીશું. જોકે, પ્રૉફેશનલ કારણોસર તે વ્યક્તિગત રીતે હર્ડ નામનો ઉપયોગ કરે છે.)

તેમને લાગે છે કે પબ્લિશીંગ કંપનીને તેમના ન્યૂડ ફોટોગ્રાફ્સ કોઈ ચોરેલા કમ્પ્યુટર કે મોબાઈલ ફોનમાંથી મળ્યા હોવા જોઈએ.

તેઓ કહે છે કે પુરુષોના આવા તો ઘણા અત્યાચારોનો તેઓ ભોગ બન્યા છે. 

જોકે, ઘણાં વર્ષો સુધી તેઓ ચૂપ રહ્યાં કારણ કે તેને શરમિંદા થવાનો અને અપમાનિત થવાનો ડર હતો.

તેઓ કહે છે, "તમે આ અંગે કંઈ કહો તો લોકો તમને જ ખરાબ માનવા લાગે છે અને આખરે તમે માનસિક રીતે  વિક્ષિપ્ત થઈ જાવ છો." 

"જોકે, મેં મારી વાત લોકો સામે મૂકવાનું નક્કી કર્યું, કારણ કે હું એક મુક્ત સ્ત્રી બનવા માગું છું. હું આખી જીંદગી માથા પર મોટો બોજ લઈને ફરવા માંગતી નથી." 

તમે આ વાંચ્યું કે નહીં?

બાળપણમાં બળાત્કાર

કાન્ટેંગ્વા તેમના બાળપણને યાદ કરે છે. તેમના પિતા તેમનાં માતાને મારતા હતા.

આખરે, પોતાનું જીવ બચાવવા તેમનાં માતાએ ઘર છોડવું પડ્યું હતું.

આઠ વર્ષનાં કાન્ટેંગ્વા રવાન્ડામાં તેમના પિતાના...\n\ntl;dr:
ગયા વર્ષે યુગાન્ડાની એક અગ્રણી મોડલ જ્યુડિથ હર્ડના ન્યૂડ ફોટો પબ્લિશ થયા. આ ફોટો તેની પરવાનગી વગર જ પબ્લિશ થયા હતા.